5

1. ปัจจัยความเสี่ยง

บริษัทฯ ตระหนักดีถึงเรื่องความเสี่ยงที่อาจจะเกิดขึ้นในการประกอบธุรกิจ ดังนั้นบริษัทฯ
จึงได้วางนโยบายเพื่อเป็นแนวทางในการบริหารความเสี่ยง
เพื่อให้สอดคล้องกับนโยบายการกำกับดูแลกิจการที่ดีตามหลักการบรรษัทภิบาล
นอกจากนั้นการที่บริษัทฯ เป็นผู้ประกอบกิจการธุรกิจรับประกันวินาศภัย
ซึ่งเกี่ยวเนื่องโดยตรงกับความเสี่ยงภัยอยู่แล้ว บริษัทฯ
จึงเน้นในเรื่องการให้ความสำคัญกับการดำเนินการรับเสี่ยงภัยตามหลักวิชาการ
ตลอดจนการกระจายความเสี่ยงภัยไปยังผู้รับประกันภัยต่อที่มีความมั่นคง
และการดำเนินงานของบริษัทฯ
ก็ต้องอยู่ภายใต้กฎระเบียบและข้อกำหนดของกรมการประกันภัยอย่างเคร่งครัด

ปัจจัยความเสี่ยงที่อาจเกิดขึ้น และอาจมีผลกระทบต่อบริษัทฯ ตลอดจนแนวทางแก้ไขและป้องกันมีดังนี้

1.  ความเสี่ยงของภัยที่เกิดจากการรับประกันภัย

  ธุรกิจประกันภัยรถยนต์เป็นประเภทธุรกิจที่มี LOSS RATIO ค่อนข้างสูง เพื่อเป็นการป้องกัน

ความเสี่ยงในด้านนี้ บริษัทฯ จึงได้วางหลักเกณฑ์การพิจารณารับประกันอย่างชัดเจนและรอบคอบ
โดยพิจารณาถึงธุรกิจของผู้เอาประกันภัย และลักษณะการใช้งานของรถยนต์
นำข้อมูลสถิติการเกิดอุบัติเหตุของรถยนต์แต่ละประเภทมาเทียบเคียงกับค่าสินไหมทดแทนเป็นแนวทางในการรับประกันภัย
เพื่อลดความเสี่ยงภัย นอกจากนี้ ยังได้ปรับปรุงมาตรฐานการจัดการสินไหมให้มีความรัดกุม
เป็นธรรม และคล่องตัวมากยิ่งขึ้น

นอกจากนั้น ความเสี่ยงภัยอันอาจเกิดจากอุบัติภัยรุนแรง ที่ไม่สามารถคาดการณ์ได้
ก็อาจส่งผลกระทบต่อการดำเนินกิจการได้ ดังนั้นบริษัทฯจึงจัดให้มีการกระจายความเสี่ยงภัย
ตามหลักวิชาการของการประกันภัย เพื่อให้การดำเนินธุรกิจของบริษัทฯ มีความมั่นคง
และสามารถรองรับเหตุการณ์ความเสียหายใหญ่ที่อาจเกิดขึ้น เช่น อุทกภัย วาตภัย พิบัติภัยต่าง ๆ
โดยมีการจัดซื้อสัญญาประกันภัยต่อExcess Of Loss สำหรับการประกันภัยรถยนต์ภาคสมัครใจ
เพื่อจำกัดความเสี่ยงภัยไว้เพียงจำนวน 7.5 ล้านบาท ต่อ 1 เหตุการณ์ ส่วนเกินจากจำนวนนี้
ผู้รับประกันภัยต่อจะเข้ามารับผิดชอบแทนบริษัทฯ

2.  ความเสี่ยงในด้านการลงทุน

นอกเหนือจากรายได้จากการรับประกันภัยแล้ว
รายได้หลักของธุรกิจประกันวินาศภัยอีกส่วนหนึ่งคือรายได้จากการลงทุน ดังนั้น
การนำเบี้ยประกันภัยรับไปลงทุนเพื่อก่อให้เกิดประสิทธิภาพและประสิทธิผลสูงสุด
จึงเป็นสิ่งสำคัญของธุรกิจประกันวินาศภัย
และเนื่องจากธุรกิจประกันวินาศภัยมีภาระและความรับผิดชอบต่อความเสียหายซึ่งอาจจะเกิดต่อผู้เอาประกัน
จึงต้องมีหน่วยงานของรัฐบาลคือ

6

กรมการประกันภัยคอยควบคุมกำกับและดูแลการดำเนินงาน
โดยการลงทุนของบริษัทฯต้องเป็นไปตามหลักเกณฑ์ของประกาศกระทรวงพาณิชย์เรื่อง
การลงทุนประกอบธุรกิจอื่นของบริษัทประกันวินาศภัย

บริษัทฯ มีคณะกรรมการลงทุนเป็นผู้กำหนดเป้าหมายและนโยบายในการลงทุนที่ชัดเจน
โดยเน้นการลงทุนในหลักทรัพย์ที่มีความเสี่ยงต่ำ มีความมั่นคง
ให้ผลตอบแทนในอัตราที่เหมาะสมและสม่ำเสมอโดยผ่านการอนุมัติสัดส่วนประเภทการลงทุนจากคณะกรรมการ
บริษัทฯ ได้ว่าจ้างผู้มีประสบการณ์และเชี่ยวชาญทางด้านการลงทุน คือ บริษัท
หลักทรัพย์จัดการกองทุน แอสเซท พลัส จำกัด และ บริษัท หลักทรัพย์จัดการกองทุนกสิกรไทย จำกัด
ให้เป็นผู้บริหารเงินลงทุนในหุ้นทุนของบริษัทฯ บางส่วน โดยกำหนดนโยบายการลงทุนของบริษัทฯ
คือลงทุนในหุ้นปันผลร้อยละ 55 และลงทุนโดยหวังส่วนต่างของราคาร้อยละ 45
ทั้งนี้ต้องเป็นหุ้นที่มีปัจจัยพื้นฐานที่ดีรองรับเป็นเกณฑ์

สำหรับการลงทุนในหลักทรัพย์ที่จดทะเบียนในตลาดหลักทรัพย์ฯนั้นมีปัจจัยเสี่ยงจากกรณีความผันผวนของราคาในตลาดหลักทรัพย์ฯและผลการดำเนินงานของบริษัทจดทะเบียนที่ออกหลักทรัพย์นั้น
แต่การลงทุนดังกล่าวของบริษัทฯเป็นการลงทุนระยะยาว ซึ่งจะเน้นลงทุนในหลักทรัพย์ที่มีปัจจัย
พื้นฐานดี ณ วันที่ 31 ธันวาคม 2548
บริษัทมียอดกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุนสุทธิรวมทั้งสิ้น 72.30
ล้านบาท ซึ่งแสดงยอดอยู่ในส่วนของผู้ถือหุ้น

สำหรับความเสี่ยงจากการลงทุนในตราสารหนี้นั้น บริษัทฯ ไม่ได้รับผลกระทบมากนัก เนื่องจาก
บริษัทฯ เน้นการลงทุนในตราสารหนี้ที่มีสภาพคล่อง คือมีตลาดรอง(Secondary Market)
และเป็นการลงทุนระยะยาวหรือถือไว้จนครบกำหนด
ดังนั้นการเปลี่ยนแปลงของราคาตราสารหนี้ที่เกิดจากการเปลี่ยนแปลงของอัตราผลตอบแทนในตลาดก็จะส่งผลกระทบต่องบดุล
ในส่วนของผู้ถือหุ้นเท่านั้น นอกจากนี้ เนื่องจากบริษัทฯ จะลงทุนในตราสารหนี้ที่ผู้ออกมี Credit
Rating ตั้งแต่ A- ขึ้นไปเท่านั้น ซึ่งตามหลักเกณฑ์ของประกาศกระทรวงพาณิชย์ เรื่อง
การลงทุนประกอบธุรกิจอื่นของบริษัทประกันวินาศภัยกำหนดให้อยู่ที่เกณฑ์ไม่ต่ำกว่า BBB-
หรือเทียบเท่า จึงทำให้ความเสี่ยงในด้านการผิดนัดชำระหนี้มีน้อยมาก

อย่างไรก็ตาม ความเสี่ยงจากการลงทุนก็ยังขึ้นกับปัจจัยภายนอก เช่น สภาวะการเงิน การคลัง
รวมทั้งความเชื่อมั่นในการลงทุนของนักลงทุนทั้งในประเทศและต่างประเทศ
ซึ่งเป็นปัจจัยความเสี่ยงที่ไม่อาจควบคุมได้ แต่บริษัทฯ
ก็ได้ติดตามและวิเคราะห์ข้อมูลข่าวสารด้านตลาดเงิน และ ตลาดทุน อย่างใกล้ชิด
เพื่อจะได้ดำเนินการปรับพอร์ตการลงทุนให้สอดคล้องกับสภาวการณ์ที่เปลี่ยนแปลงไปอย่างทันท่วงที

3.  ความเสี่ยงในด้านการบริหารการจัดเก็บเบี้ยประกันภัย

โดยปกติแล้วในการประกอบธุรกิจประกันวินาศภัย บริษัทฯ จะออกกรมธรรม์
และส่งมอบให้ผู้เอาประกันภัย ตัวแทน หรือ นายหน้าก่อน และรับชำระค่าเบี้ยประกันภัยภายหลัง
บริษัทฯ จึงอาจมีความ

7

เสี่ยงที่จะเรียกเก็บเงินไม่ได้ เพื่อลดความเสี่ยงในด้านนี้ บริษัทฯ จึงได้ดำเนินการจัดทำมาตรการ
ควบคุมและป้องกันความเสี่ยงดังนี้

-   กำหนดหลักเกณฑ์ในการพิจารณาคัดเลือกตัวแทนอย่างรัดกุม
    กล่าวคือนอกจากพิจารณาศักยภาพในด้านการขายแล้ว บริษัทฯ
    ยังพิจารณารวมไปถึงสถานภาพทางการเงิน ประวัติในการประกอบธุรกิจ
    และความสามารถในการชำระเบี้ย
    ตลอดจนกำหนดให้ตัวแทนต้องมีหลักทรัพย์หรือบุคคลค้ำประกันในวงเงินเครดิตที่บริษัทฯ
    เป็นผู้กำหนด

-   จัดตั้งหน่วยงานติดตามทวงถามค่าเบี้ยประกันภัยค้างรับ โดยกำหนดมาตรการวิธีการทวงถามหนี้
    และระยะเวลาการให้เครดิตที่เหมาะสม ควบคุมไม่ให้ตัวแทน หรือ
    นายหน้ามีเบี้ยประกันภัยค้าง

  รับเกินกว่าวงเงินที่ได้รับอนุมัติไว้ ตรวจสอบระบบบัญชีเบี้ยประกันภัยค้างรับ
  และรายงานผลการติดตามทวงถามให้กรรมการบริษัทฯ รับทราบทุกๆ เดือน กรณีที่เก็บเงินไม่ได้
  บริษัทฯ จะดำเนินการยกเลิกกรมธรรม์
  โดยปฏิบัติตามระเบียบข้อบังคับของกรมการประกันภัยอย่างเคร่งครัด และเนื่องจากตั้งแต่ปี 2547
  เป็นต้นมากรมการประกันภัยได้เปลี่ยนวิธีการประเมินราคาเบี้ยประกันภัยค้างรับของบริษัทประกันวินาศภัย
  กล่าวคือ เบี้ยประกันภัยค้างรับจะได้รับการประเมินเข้าเป็นส่วนของเงินกองทุน
  เฉพาะส่วนค้างรับไม่เกิน 60 วัน นับแต่วันเริ่มคุ้มครอง จากเดิมซึ่งกำหนด 90 วัน ดังนั้น
  บริษัทฯ จึงได้กำหนดมาตรการ เพื่อจะเพิ่มสัดส่วนเบี้ยค้างให้อยู่ในช่วง 60 วัน
  โดยเพิ่มประสิทธิภาพการติดตามเร่งรัดและขอความร่วมมือกับตัวแทนมากยิ่งขึ้น

4.  ความเสี่ยงในด้านการแข่งขันในตลาดการรับประกันภัยรถยนต์

  เป็นความเสี่ยงที่มีผลกระทบต่อเป้าหมายรายได้ของบริษัทฯ ซึ่งเป็นผลมาจากภาวะการแข่งขัน

ของผู้ประกอบการที่สูงมากยิ่งขึ้น จึงมีการนำกลยุทธ์การตลาดทุกรูปแบบออกมาใช้ เช่น
การกำหนดอัตราเบี้ยประกันภัยที่ต่ำ ตลอดจน การเพิ่มผลประโยชน์ในรูปแบบต่างๆให้กับตัวแทน
นายหน้า
นอกจากนั้นยังมีความเสี่ยงที่อาจจะเกิดขึ้นจากการปรับลดโครงสร้างพิกัดอัตราค่าเบี้ยประกันภัย
โดยกรมการประกันภัยซึ่งบริษัทฯ ได้เตรียมพร้อมเพื่อรองรับ โดยมีการประเมินผลกระทบที่บริษัทฯ
จะได้รับจากการแข่งขันด้านราคา
โดยจะมีการปรับเปลี่ยนนโยบายด้านราคาและปรับปรุงรูปแบบผลิตภัณฑ์ ให้สอดคล้องกับสภาวะ
โดยให้อยู่ในพื้นฐานของความเหมาะสมของเบี้ยประกันภัย อีกทั้งบริษัทฯ
ได้เตรียมความพร้อมด้านการพัฒนาระบบงานและด้านเทคโนโลยีสารสนเทศอยู่ตลอดเวลา
จึงทำให้บริษัทฯ มีข้อได้เปรียบด้านการแข่งขันและการบริการ

5.  ความเสี่ยงจากการเปิดเสรีประกันภัย

  การเปิดเสรีประกันภัยตามข้อตกลง WTO และการยอมรับข้อผูกพันของ GATT จะส่งผลให้การ

แข่งขันรุนแรงขึ้นจากการเข้ามาของบริษัทประกันภัยต่างชาติที่มีความพร้อมทั้งด้านเงินทุนและความชำนาญ
สำหรับการเจรจาเปิดเสรีภาคการเงินระหว่างไทย-สหรัฐอเมริกา ธุรกิจที่สหรัฐฯ สนใจ คือ ธุรกิจ

8

ประกันภัย ประกันชีวิต หลักทรัพย์ และกองทุน แม้ว่าธุรกิจประกันของสหรัฐฯ
อย่างเอไอเอได้ครองส่วนแบ่งทางการตลาดในประเทศไทยอยู่แล้วในปัจจุบันก็ตาม
แต่ในอนาคตอาจจะมีการเปลี่ยนแปลงเกิดขึ้นได้ ดังนั้น ทางสหรัฐฯจึงต้องการ
ทำข้อตกลงเปิดเสรีเพื่อเป็นการล็อกสัญญา เพื่อไม่ให้มีการเปลี่ยนแปลงในอนาคต

ทั้งนี้ การเปิดเสรีภาคการเงิน จะทำให้ผู้บริโภคในประเทศได้ประโยชน์
เพราะการแข่งขันอย่างเสรี จะทำให้ผู้บริโภคมีทางเลือกที่หลากหลาย อย่างไรก็ตาม
ในแง่ของบริษัทประกันภัย อาจจะต้องมีการปรับตัวบ้าง
แต่ธุรกิจของไทยยังมีข้อได้เปรียบในแง่เป็นเจ้าของภาษา ซึ่งจะทำให้ได้เปรียบในเรื่องของภาษา
และมีความเชี่ยวชาญด้านตลาดในประเทศ ตลอดจนความเข้าใจวัฒนธรรมของคนไทยมากกว่า ดังนั้น
เชื่อว่า สหรัฐฯ น่าจะเข้ามาในลักษณะผู้ร่วมทุน

6.  ความเสี่ยงในด้านการดำเนินธุรกิจอย่างต่อเนื่อง และ
    ความปลอดภัยของระบบข้อมูลสารสนเทศ

  บริษัทฯ มีฐานข้อมูลลูกค้าเป็นจำนวนมากและจัดเก็บเป็นระบบอยู่ในคอมพิวเตอร์ ข้อมูลสำคัญ

และข้อมูลสถิติต่างๆ จัดได้ว่ามีความสำคัญต่อการดำเนินงาน
ดังนั้นหากมีเหตุการณ์ที่ทำให้ฐานข้อมูลดังกล่าวเกิดความสูญเสีย หรือ เสียหาย เช่น กรณีเกิดอัคคีภัย
เกิดน้ำท่วม แผ่นดินไหว ระบบไฟฟ้าขัดข้อง ระบบคอมพิวเตอร์ไม่สามารถใช้งานได้
ก็จะส่งผลกระทบต่อการให้บริการลูกค้า และผู้มีส่วนเกี่ยวข้อง
ดังนั้นเพื่อเป็นการป้องกันความเสี่ยงด้านนี้ บริษัทฯ
จึงดำเนินการจัดตั้งคณะกรรมการเพื่อจัดทำแผนรองรับเหตุการณ์ความเสียหายที่อาจเกิดขึ้นกับองค์กร
โดยมีการจัดตั้งศูนย์คอมพิวเตอร์สำรองไว้ที่ อาคารปัญจธานี เลขที่ 127 ชั้นที่ 26 ถนนนางลิ้นจี่
แขวงช่องนนทรี เขตยานนาวา กรุงเทพมหานคร
เพื่อให้มั่นใจว่าจะไม่เกิดความเสียหายต่อข้อมูลเมื่อมีเหตุฉุกเฉิน

นอกจากนั้นเพื่อเป็นการป้องกันความเสียหายที่อาจจะเกิดขึ้นจากการรั่วไหลของฐานข้อมูลลูกค้าไปยังคู่แข่งขันของบริษัทฯ
บริษัทฯ จึงได้กำหนดมาตรการในการเข้าถึงข้อมูล ในแต่ละลำดับชั้นตามอำนาจที่มีการมอบหมาย
เพื่อสร้างความเชื่อมั่นว่าจะไม่มีการรั่วไหลของข้อมูลไปยังบุคคลภายนอก
มีการติดตั้งระบบซอฟต์แวร์ป้องกันผู้บุกรุก (Fire Wall) และระบบการตรวจสอบไวรัสคอมพิวเตอร์
โดยมีการประยุกต์ใช้เทคโนโลยีใหม่ๆอย่างสม่ำเสมอ เพื่อให้ทันกับการเปลี่ยนแปลงของเทคโนโลยี